Αλεχάντρο Μπεντόγια

Καταγωγή

Ο Μπεντόγια, ο οποίος είναι Κολομβιανής καταγωγής, γεννήθηκε στο Ίνγκλγουντ (Νιου Τζέρσεϊ) και μεγάλωσε στο Μαϊάμι. Ο πατέρας του, Αντριάνο, αγωνίστηκε σε επαγγελματικό επίπεδο στην Κολομβία, όπως ακριβώς και ο παππούς του, Φάμπιο.

Όρεμπρο

Ενώ στις περισσότερες περιπτώσεις όσοι αγωνίζονταν στο κολεγιακό πρωτάθλημα εισέρχονταν άμεσα στο MLS SuperDraft, ο Μπεντόγια προτίμησε να δοκιμάσει την τύχη του στο εξωτερικό. Στα τέλη του 2008, υπέγραψε συμβόλαιο συνεργασίας με την ομάδα της σουηδικής Allsvenskan, Όρεμπρο και εντάχθηκε στο ρόστερ του συλλόγου στις 7 Ιανουαρίου 2009. Στις 6 Απριλίου, πραγματοποίησε το ντεμπούτο του με την Όρεμπρο, μπαίνοντας ως αλλαγή στο 73ο λεπτό. Πέτυχε το πρώτο του τέρμα με την φανέλα της Όρεμπρο, όταν άνοιξε το σκορ για την ομάδα με σκορ 1–0 απέναντι στην Χάλμσταντς ΜΚ για το Κύπελλο Σουηδίας. Στη διάρκεια της σεζόν, ο Μπεντόγια κατάφερε να καθιερωθεί ως βασικό και αναντικατάστατο στέλεχος στη μεσαία γραμμή της Όρεμπρο, σύμφωνα με το σύστημα 4-3-3 που χρησιμοποιούσε η ομάδα εκείνη την εποχή. Τον Φεβρουάριο του 2011, ο Μπεντόγια πέρασε από περίοδο δοκιμαστικών στην αγγλική Μπέρμιγχαμ Σίτι, ωστόσο η περίπτωσή του δεν προχώρησε.

Ρέιντζερς

Στις 21 Ιουλίου 2011, έγινε γνωστό ότι ο Μπεντόγια είχε φτάσει σε συμφωνία με την Ρέιντζερς, ωστόσο, βρισκόταν σε αναμονή της άδειας εργασίας του για την ολοκλήρωση της μεταγραφής, με σκοπό να ενταχθεί στην ομάδα τον Ιανουάριο του 2012, όταν και η ποδοσφαιρική σεζόν στην Σουηδία ολοκληρώνεται. Όμως, η Ρέιντζερς και η Όρεμπρο ήρθαν σε μεταξύ τους συμφωνία στις 17 Αυγούστου 2011, με τον παίκτη να έχει την δυνατότητα να ενταχθεί άμεσα στο δυναμικό του συλλόγου.
Ο Μπεντόγια πραγματοποίησε το ντεμπούτο του με την ομάδα της Γλασκώβης, περνώντας ως αλλαγή στη διάρκεια του δευτέρου ημιχρόνου μιας αναμέτρησης του σκωτσέζικου πρωταθλήματος απέναντι στην Αμπερντίν στις 28 Αυγούστου 2011. Πέτυχε το πρώτο του τέρμα με την Ρέιντζερς στη νίκη της ομάδας του με σκορ 5-0 επί της Νταντί Γιουνάιτεντ στις 2 Μαΐου 2012, βοηθώντας στην κατάληψη της δεύτερης θέσης του πρωταθλήματος από τον σύλλογο της Γλασκώβης.

Χέλσινγκμποργκς

Όταν η Ρέιντζερς εισήλθε σε καθεστώς διαχειριστικού ελέγχου (και στη συνέχεια πτώχευσε), ο Μπεντόγια υπέγραψε σύντομης διάρκειας συμβόλαιο συνεργασίας με την Χέλσινγκμποργκς ΙΦ στις 10 Αυγούστου 2012. Στις 18 Αυγούστου 2012, στο ντεμπούτο του με τη νέα του ομάδα, ο Μπεντόγια πέτυχε ένα γκολ με εναέριο σου στη κίνηση στην ήττα της ομάδας του με σκορ 2-1 από την Έλφσμποργκ. Ξεκίνησε ως βασικός και στις δύο αναμετρήσεις στην εντός-εκτός έδρας σειρά αγώνων της ομάδας του απέναντι στην Σέλτικ Γλασκώβης για το Τσάμπιονς Λιγκ. Η πρωταθλήτρια Σουηδίας τελικώς αποκλείστηκε με συνολικό σκορ 4-0. Η Χέλσινγκμποργκς βρέθηκε, ως αποτέλεσμα, στην Φάση των Ομίλων της Γιουρόπα Λιγκ της σεζόν 2012–13, όπου τερμάτισε στην τρίτη θέση του ομίλου της, με τον Μπεντόγια να πετυχαίνει δύο τέρματα απέναντι στις Αννόβερο 96 και ΦΚ Τβέντε. Ο Μπεντόγια έλαβε αριθμό προτάσεων μετά την λήξη του συμβολαίου του με την Χέλσινγκμποργκς, ωστόσο αποφάσισε να παραμείνει στον σύλλογο για άλλους έξι μήνες.

ΦΚ Ναντ

Στις 7 Αυγούστου 2013, ο Μπεντόγια μεταγράφηκε στη νεοπροβιβασθείσα στην Λιγκ 1 ομάδα της Ναντ.